Dit is nou maar ongelukkig soos dinge deesdae werk. Mense neem besluite volgens persepsies van gebeure om hulle.
Só gaan dit met verkiesingsprosesse in die VSA, met sportgebeure, met politieke voorkeure, met Jacob Zuma se skuld of onskuld, en nou weer wat Luke Watson sou gesê het. Of hy wel die gewraakte woorde gebesig het, is nie ter sprake nie. Die publiek verkies om dit te glo en daar is niks wat Watson daaraan sal kan doen nie.
Direk hierna volg die proses om sy naam volksbesit te maak. Die naam sal voortaan geassosieer word met iemand wat verraad teenoor Afrikanners pleeg. Sy naam mag selfs verbuig word. Vanweë Watson se swakheid om op truie te wil braak, noem 'n Engelse rubriekskrywer hom nou Puke Watson.
Maar sy groot toets lê nog voor.
Sal Watson die moed hê om ooit weer op enige Suid-Afrikaanse rugbyveld vir 'n wedstryd op te draf? Ek glo nie. Hy het waarskynlik sy heel laaste wedstryd reeds gespeel, want die plaaslike rugbypubliek is die eenogigste skares ter wêreld.
Eerstens sal die Dutchmen teen wie hy speel waarskynlik sorg dat hy die wedstryd nie voltooi nie, en dan is daar nog al die Piet van Zyls wat spesiaal wedstryde toe sal gaan om nuwe volkshelde te word.
Daarom sal ek nie verbaas wees as hy en pa Cheeky dit sterk sou oorweeg om hierdie aaklige land vol Dutchmen vir 'n meer gemoedelike plek soos Skotland te verruil nie. Die Skotte is mos sulke klein outjies en die Watsons het sekerlik nou nog familie daar.
справку пндФильчаков прокурор отзывы
Skrywer Dan RoodtGepubliseer op 16 Oktober 2008 Kategorieë Johann WingardSleutelwoord Johann Wingard, Luke Watson is reeds deur Afrikaners veroordeel, Rubrieke